Diari Oficial de la Generalitat Valenciana


Sumari del DOGV 8041, del 17-05-2017 (2017/3353)

RESOLUCIÓ de 27 de març de 2017, del director general d'Agricultura, Ramaderia i Pesca, per la qual s'aprova la segona fase del Pla d'obres de millora de les infraestructures per al sector ramader de la província de València.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8041

Data del DOGV
:   17-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3353


Data del document
:   27-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació
    * administració regional
    * ramat
    * sector agrari
    * programa d'actuació
    * política agrària regional

RESOLUCIÓ de 27 de març de 2017, del director general d'Agricultura, Ramaderia i Pesca, per la qual s'aprova la segona fase del Pla d'obres de millora de les infraestructures per al sector ramader de la província de València. [2017/3353]  
L'Ordre de 26 de desembre de 2008, de la Conselleria d'Agricultura, Pesca i alimentació, aprova el Pla d'obres de millora de les infraestructures per al sector ramader de la província de València (DOCV 5930, 12.01.2009).  
Inicialment, l'ordre estableix el període d'execució de les obres del pla entre els anys 2008-2013. No obstant això, permet l'aprovació de fases posteriors, en funció del grau d'execució del pla.  
  
L'informe de 22 de març de 2017, del Servei d'Estructures Agràries i Cooperativisme, posa de manifest que, d'un total de 108 actuacions que es preveien dur a terme en el període 2008-2013 a la província de València, només se n'han fet quatre. La inexistència de dotació pressupostària durant el període de referència ha impedit escometre aquestes obres, que continuen sent necessàries per al desenvolupament del sector ramader de la província. Aquesta falta de recursos és la que ha propiciat la inactivitat per part d'aquesta direcció general en el període 2014-2016, pel que fa al plantejament de l'aprovació d'una segona fase del pla d'obres.  
Una vegada superades les limitacions referides i vist l'informe anteriorment esmentat del Servei d'Estructures Agràries i Cooperativisme sobre l'execució del Pla d'obres de millora de les infraestructures per al sector ramader de la província de València, i fent ús de les atribucions per a l'aplicació de l'Ordre de 26 de desembre de 2008 conferides en l'apartat tercer, resolc:  
  
Aprovar la fase II del Pla d'obres de millora de les infraestructures per al sector ramader de la província de València.  
  
El període per a l'execució de les obres serà entre 2017-2021.  
Es manté l'aprovació inicial d'actuacions i la classificació de les obres.  
  
La present resolució no posa fi a la via administrativa i contra aquesta podrà interposar-se un recurs d'alçada davant la Secretaria Autonòmica d'Agricultura i Desenvolupament Rural, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Valéncia, 27 de març de 2017.- El director general d'Agricultura, Ramaderia i Pesca: Rogelio Llanes Ribas.